DISSERTATIO  MEDICA  /g 


INAUaURALIS, 

QUAEDAM 

DE 

VULNERIBUS 

1 

PUGNA  IN  NAVALI 

APUD  ALGERIUM  PROXIME  FACTA  ACCEPTIS 

COMPLECTENS. 

AUCTORE  ALEXANDRO  DEWAR, 


In  expeditione  in  Algerium  nuperrime  mis¬ 
sa,  in  nave  regia,  Queen  Charlotte  anglice 
dicta,  quae  Classis  praefectum  vehebat,  fui 
Chirurgus.  Vulnerati  hujusce  navis  in  pug¬ 
na,  et  sanguinea,  et  memoria  digna,  apud 
locum  supra  dictum,  hodie  Algiers  appella¬ 
tum,  facta,  plurimi  erant  ;  atque  multa  vul¬ 
nerum  maximi  momenti  exempla,  tunc  tem¬ 
poris  meum  sub  conspectum  venerunt. 

Legibus  Nostrae  almae  Matris,  Doctoris 
gradum  inter  Medicinae  ambiendum,  disser¬ 
tationem  inauguralem  in  lucem  edere,  jussus, 
mihi  in  mentem  venit,  res  maximi  in  his  vul¬ 
neribus  tractandis  in  ordine  ponere,  tum  ad 
Lectoris  doctissimi  delectationem,  tum  ad 
Medicinam  facientium  usum  conferre  posse. 
Hisce  igitur  consiliis  motus,  memet  ad  opus 
libentissime  accingam. 

Vulnerati  in  nave  Que  en  Charlotte  dic¬ 
ta  erant  triginta  et  unus.  Horum  vul¬ 
nera  alia  et  levia,  alia  autem  gravissima 
erant.  Quanquam  enim  omnes,  donec  in 
Angliam,  sex  post  pugnam  hebdomadis 
elapsis  expositi  erant,  in  nave  detineban¬ 
tur  ;  nihilo  minus  nemo  nisi  unus  omne  in¬ 
ter  hocce  tempus  mortem  subiit.  Haec  res, 
ex  causa  quae  haud  praecaveri  potuit,  et  tem¬ 
pore  quo  omnia,  exitus  feliciores,  ex  injuriis 
morbisque  aegroti  complicatis,  vulneribus 
exclusis,  quam  expectandum  sit,  promitte- 

bant,  eveniebat.  Vulnera  in  homines  aeta¬ 
te  plerumque  florentes,  vigoreque  gaudentes, 
hisce  rebus  illata,  periculum  ex  actione  ni¬ 
mia  inflammatoria,  nisi  valide  brevique  sub¬ 
acta,  capere  videntur.  Ad  hanc  causam  et 
Haemorrhagiae  et  Gangraena,  operationibus 
summis  peractis,  et  fortasse  morbi  tum  Te¬ 
tanici,  tum  alii  spasmodici  vulnera  saepius 
sectantes,  me  judice,  haud  raro  adscribenda 
sunt.  H  ancce  proclivitatem  subigere  vulne¬ 
ratis  in  tractandis,  consilium  et  primum  et 
praecipuum  fuit ;  atque  historiae  sequentes 
laetis  tam  eventibus  gaudentes,  rationem 
rite  impigreque  peractam,  aliqua  ex  parte, 
nos  voti  compotes  facere  ni  fallor,  docent. 
Quidam  Casuum  qui  infra  dicti  sunt,  qua¬ 
tenus  Venaesectio,  vulneribus  magnis  in  ca¬ 
vitatibus  illatis  et  tuto  et  feliciter  exerceri 
potest,  et  quales  eventus  felices  tractatio  et 

arcte  et  gnaviter  peracta  (rebus  quanquam 
pessime  habentibus)  reddere  potest,  osten¬ 
dunt.  Mentionem  facere  Regimen  Anti» 

phlogisticum  eodem  tempore,  omni  in  parte 
et  arcte  et  sedulo  observatum  esse,  operae 
pretium  est. 

His  rebus  supra  repetitis,  memet  ad  nar¬ 
randas  quasdam  historias,  paucasque  obser¬ 
vationes,  ex  amputationibus  tunc  temporis 
peractis,  orientes,  accingam. 


CASUS  I. 

Aug.  28. 

J.  F.  J.  Legatus,  24  annos  natus.  Quum 
horas  paucas  pugnaretur,  vulnus  parte  in  fa¬ 
ciei  laeva  per  assulam  accepit ;  atque  gena 
ejus  ad  digitum  pollicem  et  semi  lacerabatur. 
Sed  remediis  idoneis  vulneri  rite  adhibitis, 
suam  stationem  iterum  statimque  cepit.  Bre¬ 
vi  autem,  vulnere  altero  gravissimo  illato  ite¬ 
rum  deducebatur.  Brachio  et  latere  laevo 

magna  ferri  assula,  quae  Musculi  Pectoralis 
partem,  mollesque  lateris  partes,  usque  ad 
Costam  octavam,  quatenusque  ad  scapulae 
Costam  avehebat,  ictus  fuerat.  Plexus  va¬ 
sorum  nervorumque  axillaris,  humero  in 
frustula  proxime  infra  cervicem  suam  innu¬ 
mera  diffracto,  rebus  mollibus  parte  in  hu¬ 
meri  anteriore  necnon  sinu  axillae  posteriore 
penitus  perditis,  lacerabatur.  Lacertus  di¬ 
laceratus  frusto  integumentorum  angusto, 
parte  Musculi  Deltoidei  illaesa,  tenebatur. 
Arteria  axillaris  divisa,  ultra  vulneris  super¬ 
ficiem  extendit,  fluentumque  sanguinis  tenue 
effudit.  Haec  sine  mora  salva  praestita  fuit ; 
sed  sanguis  simul  ac  vulnus  acceptum  esset 
et  plene  et  libere  emanavit.  Aliquantum 
vini,  pulsu  valde  tenui  et  celeri,  facieque 
pallidissima  illicb  adhibitum  erat.  Animus 
autem  nunquam  defecit.  Periculi  maximi 
sibi  conscius,  atque  in  extrema  salutis  spe, 
sine  dubio  conclamatum  esse,  dixit  ;  meque 
affari,  rebus  ita  sese  habitis,  ex  corde  voluit 

Eam  fortasse  posse  mederi  spem  injeci;  atque 
membrum  quassatum  exscindendum  esse  sine 
mora  consentit.  Pars  Musculi  Deltoidei  su¬ 
pra  dicta  ex  ossis  cervice  levabatur,  duoque 
vasa  parva  divisa,  sine  mora  tuta  reddeban¬ 
tur.  Ligamentum  capsulare  apertum  erat, 
ossis  caput,  perscindendo  deorsum  artu,  tunc 
temporis  remotum,  partesque  molles  in  ax¬ 
illa,  circiter  digitum  pollicem,  supra  plexus 
dilacerati  extremitatem  divisae  erant.  Ar¬ 
teria  axillari  divisa  sanguis  illieo  largius 
profluxit,  nam  pressura  supra  claviculam  ap¬ 
plicata,  clavicula  cursu  in  arteriae  antea  frac¬ 
ta,  praveque  conjuncta,  vix  ac  ne  vix  qui¬ 
dem  ad  sanguinem  cohibendum  auxilium 
tulit.  Arteria  puncto  temporis  retenta,  at¬ 
que  ex  nervis  comitantibus  separata,  per 
ligaturam  tuta  reddita  fuit,  fragmenta  ossis, 
partesque  musculorum  asperae  remotae  fue¬ 
runt.  Parva  Deltoidei  Musculi  pars  illaesa, 
tegendaeque  cavitati  glenoideae  satis  idonea, 
duabus  ligaturis  ad  partes  sustinendas  adhh 

bitis  relinquebatur.  Magnum  vulnus  hor¬ 
rendum  nudum  relictum,  atque  emplastra 
adhaesiva,  ad  partes  quantum  fieri  potuit, 
sustinendas,  applicata  fuerunt.  Nox  nihilo¬ 
minus,  anodyno  largo  adhibito,  quiete  age¬ 
batur.  Sanguis  e  vulneris  superficie  large 
exudabat ;  aegerque  de  partium  rigiditate 
questus  est.  Pulsus  126  et  mollis  et  tremu¬ 
lus.  Paululum  et  vini  et  Sago  anglice  as¬ 
sumptum  fuit.  Repetat,  haust.  anod.  Ap¬ 
plicetur  aq.  frigid,  parti  vulneratae. 

—  29. 

Placide  dormivit,  atque  res  sese  melius 
hocce  mane  habere  dicit.  Pulsus  124  mol¬ 
lis;  dejectio  ex  quo  vulnus  illatum  erat  nulla. 
Injiciat,  enema  simplex  statim,  continE  haust. 
anod.  et  applicetur  aqua  frigida  parti  vul¬ 
neratae. 

—  so. 

Tres  ex  enemate  dejectiones  largae.  Fas¬ 
cia  sanguine  imbuta  hocce  mane  remota  est. 

Inter  noctem  bene  dormiebat,  paullo  hilarior 
videtur ;  vulnus  multo  tolerabilius,  pulsus 
124  sed  plenior,  cutis  calida,  lingua  alba, 
sitis  ;  veluti  in  somni  gremio  fotus,  nisi  cum 
alloquatur,  decumbit.  ContiiP  omnia.  Aq. 
Supertart.  Potassae  pro  potu. 


— -  31. 

Vulneris  involucra  hoc  mane  remota. 
Pars  pendula  externe  sana  videtur,  partes 
autem  nudae  exuviis  obteguntur.  Suturae 
quippe  quae  parum  prosunt  remotae  erant. 
Paululum  jusculi  bovini  aeque  ac  Sago  heri 
sibi  assumpsit.  Pulsu  circiter  120.  Cute 

naturali,  lingua  alba,  siti.  Bibat  aquam  Su- 

# 

pertart.  Potassae  ad  libit.  Repet,  alia. 


Sept.  1. 

Nocte  quieta  gavisus  est :  dejectiones 
nocte  hesterna  ex  injectione  duae  :  hodie 
aliquas  ex  vulnere  exuvias  removi  :  Arteria 
axillaris  valide  pulsare  parte  in  vulneris  su- 

periore,  atque  inferiore  dejectio  purulenta 
apparebat.  Pulsus  120;  cutis  frigidior;  ali¬ 
quantulum  jusculi  et  pullina  et  ex  carne 
ovina  elixa  confecti,  tum  heri,  tum  hodie  as¬ 
sumpsit.  Hilaris  videtur  atque  sese  multo 
melius  sentit.  Curetur  vulnus  unguento  re- 
sinoso,  postea  admoveantur  emplastra  adhae¬ 
siva  ut  antea.  Cont.  potus  et  repet,  haust. 
anod.  vespere,  si  opus  sit. 

Noctem  quietam  iterum  egit.  Puris  parte 
sub  pendula  emissio  ;  crustas  vulneris  super¬ 
ficiem  adhuc  velant.  Arteria  axillaris  for» 
titer  micat  Tussi  frequenti  hodie,  expec» 
toratione  copiosa,  angitur.  Pulsus  116  mol¬ 
lis,  cutis  tepida ;  jusculum  pullinum  saepe, 
tapiocam  subinde  assumit.  Ex  injectione  de¬ 
jectiones  plenae.  Rep.  omnia,  sorbeat  mu» 
cilag.  paux.  subinde. 


B 

- 3. 

Granulationes  multis  in  vulneris  partibus, 
crustis  positis,  sese  ostendunt.  Sane  dormi¬ 
vit  ;  pulsus  104  mollis,  haud  multum  tussis 
inter  noctem,  lingua  nitida  et  humida.  Re¬ 
pet.  omnia. 


—  4. 

Die  post  meridiem  hesterna,  calore  cutis 
aucto,  fuit  inquietior  ;  tum  aqua  frigida  cum 
aceto  per  spongiam  saepe  tergebatur ;  sub 
vesperem  quiete  gaudebat,  noctemque  faus¬ 
tam  quidem  habebat.  Pulsus  mane  104. 
Ligatura  una  hodie  decidit.  Sorbilium  saepe 
sibi  assumpsit;  idemque  avide  edit.  De  gut¬ 
ture  tenero  queritur.  Fricentur  fauces  ex¬ 
ternae  linim.  ammoniat.  et  tegantur  panno 
laneo.  Cont.  omnia. 


- 5. 

V 

Noctem  quietam  iterum  agebat ;  pulsus 

hodie  96.  Effusio,  ex  vulnere,  omnibus  fe- 
re  crustis  sepositis,  et  plena  et  fausta.  Ar¬ 
teria  minus  valide  micare  apparet ;  aegro» 
tusque  cibum  liquidum  haud  raro  assumit. 
Cont.  omnia. 


- -  6, 

Singultus  inter  noctem  frequens.  Crustae 
(parte  minima  acromii  anterioris  excepta) 
omnino  ejiciuntur.  Emissio  et  fausta  et  mo¬ 
dica.  Arteria,  ligatura  adhuc  firme  adhae- 
rente,  minus  valide  micare  videtur.  Paroxys- 
mo  febris,  qui  horam  circiter  sextam  subsi- 
debat,  die  hesterna  pomeridiana,  laborabat. 


—  7. 

Tussis,  expectoratione  copiosa  frequens 
quae  miserrimum,  vulnere  sese  feliciter  ge¬ 
rente,  ligaturaque  adhuc  firma  manente,  arte¬ 
riaque  minus  valide  micante,  plurimum  an¬ 
git.  Pulsus  96.  cutisque  nonnihil  tepida ; 

hocce  mane  dejectio  una ;  appetitusque  cibi 
mediocris  est.  Recip.  mucilaginis  gummi 
acaciae  Arabicae  g viii.  tinct.  opii.  3i.  sacch. 
3  ss.  m.  Capiat  semunciam  subinde,  tussi  ur¬ 
gente.  Repet,  alia. 


— —  8. 

Nocte  hesterna,  materiam  puri  persimilem 
uncias  circiter  quatuor,  dolore  in  parte  ab¬ 
dominis  nulla  sentito,  per  anum  dejecit.  Tus¬ 
sis,  expectoratione  libera,  adhuc  angit.  Pul¬ 
sus  nocte  proxima  108,  hodie  104.  Vulnus 
sese  feliciter  gerere  adhuc  videtur.  Nulla, 
ex  quo  materiam  purulentam  nocte  hester¬ 
na  emisit,  dejectio.  Recip.  pulv.  rhei.  gr.  x. 
carbonat.  magnes.  5ss.  aquae,  menth.  pip.  §i. 
hat  haustus,  statim  sumend.  vespere  si  opus 
sit  injiciat,  enema.  Repet,  alia. 


—  9, 

Aegroto  die  hesterna  una  materia  puru¬ 
lenta  abundans  dejectio,  atque  hoc  mane 

cum  minore  quantitate  altera.  Vulnus  sa¬ 
nescere,  atque  parte  in  superiore,  ligatura 
adhuc  adhaerente,  se  contrahere  videtur. 
Pulsus  92,  tussisque  adhuc  molesta  est.  Cont. 
omnia,  habeat  vin.  rub*  ^iv.  in  die. 


—  io* 

Aurora  redeunte,  dejectio  sine  materia  pu* 
rulenta  plena  ;  tussis  frequens.  Ligatura 
mane  sese  dejecit,  sudor  per  partem  cor¬ 
poris  superiorem  saepe  inter  noctem  mana¬ 
vit  j  pulsu  96*  Cont.  medie. 

—  19. 

Vulnus  per  ligulas  adhaesivas  multum 
contrahitur.  Miserrimo  complures  materia 
purulenta  scatentes,  nonnullae  quidem  ea¬ 
dem  fere  omnino  carentes,  dejectiones  sunt. 
Materiam  purulentam  per  anum  dejicere, 
ex  quo,  Dysenteria  duobus  abhinc  annis, 
apud  Javam  laborabat,  solitus  est.  Cibum 

appetit  hil arisque  videtur,  atque  in  dies  con¬ 
valescit.  Sub  vesperem  pulsus  100,  mane  au¬ 
tem  84.  Cont.  medie. 

- 24. 

Quanquam  nil  doloris  aegerrimus  sentit, 
nihilominus  ex  nocte  media  inquietus  est. 
Vulnus  sanitate,  stillatione  ex  eodem  modi¬ 
ca,  eousque  gaudet,  multumque  contrahitur. 
Vires  plurimum  augentur  :  pulsus  116,  cutis 
arida.  Omittat,  vinum.  Capiat  misturae  sali¬ 
nae  3  i  secunda  quaque  hora. 


- - -  25. 

Noctem  feliciter  agebat.  Hocce  autem 
mane  circiter  dimidium  post  horam  octa¬ 
vam,  inter  toro  residendum,  Haemorrhagia 
e  vulnere  erupit.  Rebus  autem  vulnerariis 
remotis,  eadem  impedita  fuit.  Paululum  vini 
adhibito,  spongiisque  calidis  parti  applicatis, 
haemorrhagia,  corde  plenius  movente,  nulla 
redibat.  Sanguinis  profluvium  circiter  un- 

cias  duodecim,  vel  quatuordecim  fuit»  Pul¬ 
sus,  spatio  unius  horae  interposito  circiter  cen¬ 
tum  fuit. 


— — —  26- 

Noctem  quiete  agebat ;  sub  vesperem, 
enemate  adbibito,  dolor  ardens,  circiter  digi¬ 
tum  pollicem  ex  ano  per  tubum  immittendum, 
ortus  est.  Placide  autem  dormivit.  Sed  Hae¬ 
morrhagia  circiter  horam  quintam  matutinam 
iterum  impetum  fecit.  Dominus  Griffiths  qui 
me  in  arte  chirurgica  adjuvabat,  aegroto  tunc 
temporis  adstabat ;  atque  quum  haemorrhagi¬ 
am,  pressura  vel  supra  vel  infra  claviculam, 
adhibenda,  minime  coerceri  posse  reperiisset, 
digitum  suum  per  granulationes  novas  impu¬ 
lit,  atque  os  vasis  vulnerati  prehendit,  quo  fac¬ 
tum  est  ut  Haemorrhagiam  sub  imperium 
teneret.  Arteriam  axillarem  sanguinem  emit¬ 
tere  supra  processum  coracoideum,  pro  certo 
compertum  est  ;  atque  eandem  paululum 

infra  claviculam  ligare  illico  consilium  cepi» 
Incisione,  parte  ex  claviculae  inferiore  secun¬ 
dum  arteriam,  facta  ;  scalpellum  iter  ad  ar¬ 
teriam  inter  faciendum,  ossis  fragmentum, 
circiter  dimidium  pollicis  digiti  in  longitudi¬ 
nem,  atque  partem  ejusdem  mensuras  circiter 
quartam  in  latitudinem  recta  super  arteriam 
positum,  tetigit.  Arteria  caute  dissecta, 
atque  a  nervis  adjacentibus  separata,  inci¬ 
sione  et  angustissima  et  altissima,  haud  sine 
inulto  labore,  ligata  fuit.  Haec  res  per  spe* 
cillum  communem  flexum,  atque  ligatura  ar* 
matum,  infra  arteriam  insinuandum,  atque 
deinde  per  ligaturam  tensam  forcipe  trahen¬ 
dam,  specillo,  ea  via  qua  ingrediebatur,  re¬ 
tracto,  ligatura  autem  relicta,  fiebat.  Duo 
rami  arteriales  divisi  atque  salvi  praestiti  erant. 
Semihora,  rebus  infaustissimis,  arteria  axillari 
aperta,  lecto  pensili  movente  nave  ultro  ci¬ 
troque  agitante,  candelisque  accendentibus, 
inter  operationem  elapsa  est.  Miserrimus 
sanguinis  circiter  libram  perdidit.  Vultus 

pulsu  celerrimo  et  debili,  voceque  demissa, 
pallidus  et  anxius  fuit.  Haustus  tinct.  opii 
magnus,  vinique  rubri  pauxillum,  adhibeba¬ 
tur.  De  siti  urgente  aeger  queritur,  et  hora 
decima,  potum  ingestum  evomuit.  Pulsus, 
circiter  hora  dimidia  jamjam  elapsa,  sudore 
ex  facie  emanante,  atque  sanguinis  stillatione 
e  vulnere  recente  minima,  atque  involucra 
ejus  vix  ac  ne  vix  quidem  tingente,  fuit  144, 
debilissimus  atque  difficillime  sentiendus. 
Habeat  vini  rubri  pauxil  subinde,  sumat 
jusculum  ad  libitum. 

2da  p.  M.  dormivit.  Pulsu  128  firmiore, 
voceque  clariore,  sitis  urget,  atque  de  vul¬ 
neris  dolore  queritur.  Contin* 

6ta  P.  M.  Pulsus  120  firmior  $  jusculum 
saepe  sibi  assumpsit.  Vox  naturalis,  vultus¬ 
que  quanquam  pallidissimus,  hilaris  videtur. 

8va  P.  M,  Pulsus  124.  Habeat  opii  gn  ii» 
Contin,  alia. 

c 


18 


DISSERTATIO  MEDICA 


—  27. 

Noctem  quietam,  quanquam  parum  dor¬ 
mivit,  agebat.  Media  nocte  rigores  leves  ; 
pulsus  112;  humor  subfuscus  e  parte  vul¬ 
neris  recentis  inferiore  manans ;  granula¬ 
tiones,  stillatione  modica,  pallidae  et  vi¬ 
treae  ;  pus,  ex  apertura  versus  cavitatem 
glenoideam  bonum.  Cont.  vin.  juscul.  et 
haust.  anod. 

Hora  8va  P.  M.  Pulsus  116,  inter  diem 
jusculum  saepe  assumpsit. 

—  28. 

Pulsus  hora  sexta  matutina  108.  Majo¬ 
rem  noctis  partem  sane  dormivit.  Quum  ei 
per  dies  duas  nulla  dejectio  esset,  enema  ma¬ 
ne  praescriptum  fuit.  Sed  tubus  immissus, 
tantum  dolorem,  ut  statim  extractum  erat, 
creavit.  Unciae  puris  circiter  septem  ni¬ 
hilominus  pleno  rivo,  et  postea  foecum 
parva  quantitas  sequebantur.  Olei  Iticinl 
communis  semuncia  adhibita  nauseam  et 

vomitum  excitavit.  Paulo  post  rigor  vio¬ 
lentissimus,  qui  sextam  circiter  horae  par¬ 
tem,  pulsu  interea  celerrimo  irregularique, 
duravit,  invasit. 

Hora  meridiana,  pulsus  124,  cutis  calor 
haud  praeternaturalis,  vultus,  alis  nasi,  in¬ 
spirationibus  singulis,  dilatatis,  et  pallidus  et 
anxius  est.  Ab  hoc  tempore,  rigoribus  vio¬ 
lentis  calorem  auctum  excipientibus  subinde 
laboravit.  Stillatione  e  vulnere  minima,  atque 
>  ligatura  arteriae  adhaerente,  haemorrhagia 
nunquam  rediit.  Vires  gradatim  defece¬ 
runt.  Delirium  leve  ei  subinde  erat,  et  sub 
vesperem,  diebus  octo  ex  ligatura  facta  tunc 
temporis  elapsis,  quiete  animam  efflavit. 

♦ 

DISSECTIO. 

4 

Pars  vulneris  pendula  cuique  parti,  cavi¬ 
tate  glenoidea  excepta,  firme  adhaesit.  Me¬ 
dia  cartilaginis  pars,  superiore  dimidio  con¬ 
sumpto,  absorpta  fuit  \  atque  sinus  ad  par« 

tem  cavitatis  glenoideae  posteriorem,  infra 
supraspinatum  extendit.  Ligatura,  ex  arte¬ 
ria  firmo  coagulo  circiter  digiti  pollicis  dimi¬ 
dium  supra  partem  ligatam  completa,  inter 
dissectionem  decidit.  Eodem  fere  spatio  in¬ 
fra  hanc  partem,  foramen  rotundum  ulcero¬ 
sum,  in  tunicis  arteriosis  compertum  erat. 
Viscera  abdominalia,  flexu  Coli  Sigmodei  et 
Recto  excepto,  sana  videbantur.  Illud  et 
contractione  et  condensatione  laborabat,  at¬ 
que  hoc  et  condensatum,  et  purpureo  dis¬ 
tinctum,  repertum  erat.  Circiter  digitum 
pollicem  a  Recto  infimo  duae  aperturae 
parvae  erant,  quarum  per  aliam  specillum 
secundum  os  coccygis  transire  potest ;  per 
aliam  autem  iter  inter  vesicam  et  rectum 


erat. 

CASUS  II. 


Aug *  28. 

Carolus  Taylor,  annos  26  natus,  habi¬ 
tu  corporis  gracili.  Globus  scloppeticus  si¬ 
nistrum  thoracis  latus,  circiter  digitos  polli¬ 
ces,  e  spina,  tres,  et  recta  supra  costam 
nonam  quae  frangitur,  penetravit.  Globus 
in  corpore  latet— respiratio  frequens,  tussis- 
que  urget ;  dolor  in  laevo  epigastricae  regi¬ 
onis  latere  sentitur.  Fiat  venaesectio  ad 
^xxiv.  Capf.  sulph.  magnesiae  §i.  more  soli¬ 
to.  Diaeta  parca. 

—  29. 

Alvus  plene  purgata  est.  Dolor,  tussi 
frequente,  respiratione  accelerata,  vultu  an¬ 
xio  et  desperante,  in  hypochondrio  sinistro 
sentitur.  Repet,  venaesect.  ad  gxxvi.  aq. 
supertart.  potass.  pro  potu. 

- — -  30. 

Venaesectione  multum  sublevatur.  Pul¬ 
sus  90.  Respiratio  facilior,  tussis  frequens, 
alvus  soluta.  Cont.  potus  supertart.  potassae. 

4* 

Sept .  I. 

Inter  dejiciendum  hoc  mane,  globus  sclop- 
petarius  per  anum  transiit.  Aeger,  pulsu 
90,  cute  frigidiore,  et  anxius  et  desperans 
est.  Ex  praelio  paululum  dormivit.  Ca¬ 
piat.  anod.  h.  s.  Repetat,  potus. 


Pulsus  100.  Respiratione  facili,  alvo  so¬ 
luta,  dolor  in  quodam  abdominis  puncto, 
nempe  parte  regionis  epigastricae  inferiore 
et  iaeva,  profluvio  e  vulnere  abundante,  sen¬ 
titur.  Tussis  urget.  Capiat,  mist.  mucilag, 
pauxil.  pro  tussi.  Repet,  potus,  et  haustus. 

—  10. 

Profluvium  e  vulnere  largum.  Respiratio 
facilis,  tussisque  minus  urget ;  pulsus  ce¬ 
ler  et  mollis,  aeger  noctes  inquietas,  nisi 
quum  anodyna  auxilio  suo  venissent,  agit  % 
atque  suae  saluti  saepissime  diffidit.  Moro¬ 
sus,  et  moestus  videtur,  alvus  astricta.  Ca¬ 
piat  olei  Ricini  gi.  Contin.  alia. 


— ,1 8. 

Portiuncula  panni  e  vulnere  hoc  mane 
remota.  Contin.  medicament. 


•  _  14. 

Hora  sexta  vespertina,  dolor  acutus  in 
latere  laevo  abdominis,  respiratione  accele¬ 
rata,  pulsu  100,  cuteque  calida.  Fiat  ve- 
naesectio  ad  gxxxvi. 

Hora  prima  A.  M.  Venaesectio  aegroto 
parum  profuit.  Dolore  acuto,  pulsu  120 
parvo.  Repet,  venaesectio  ad  axvi.  Ap¬ 
plicet.  epispast.  parti  abdom.  dolenti. 


2  4 


dissertatio  medica 


- 15. 

« 

Dolor  tolerabilior  redditur,  pulsus  124, 

mollis  et  parvus  ;  cutis  calida  humidaque, 

profluvium  e  vuloere  tenue  et  largum.  Con- 
tin. 


■ - 16. 

Pulsus  100  mollis,  pars*  costae  fractae 
posterior  supra  partem  anteriorem  ejus  le¬ 
vatur  ;  granulationes,  profluvio  magno,  nul¬ 
lae.  Ex  hoc  tempore,  pulsus  infra  110  ra¬ 
ro  fuit.  Aeger  cum  tussi, levi,  tum  dolore 
in  latere  epigastrii  laevo,  aeque  ac  sudori¬ 
bus  nocturnis  subinde  laborabat ;  vulnus  fis- 
tulatum  fit,  atque  portio  costae  fractae  cario¬ 
sa  immobilis  remansit,  quum  Nosocomium  ad 
diem  Octobris  octavam  mitteretur. 

Cursum  globi  scloppetarii  hoc  in  viro 
indagare,  supervacuum  esset.  Nihilo  mi- 

nus  tum  pulmones,  tum  canalem  intesti¬ 
nalem  laesa  esse,  ni  fallor  vix  dubitan¬ 
dum  est.  Sed  cum  emphysema  penitixs  ab¬ 
esset,  cumque  spirandi  difficultas  levissi¬ 
ma  sit,  aliqui,  suspensi  teneri  possent ;  em¬ 
physema  autem,  vulnera  pulmones  pene» 
.trantia  minime  semper  sequi,  hic  loci  haud 
obliviscatur,  oportet:  rebus  ita  se  habenti¬ 
bus,  haud  dubito,  quin  globus  in  colum 
descendens,  iter  fecisset. 


CASUS  IIL 


Aug.  28. 

Samuel  Norman,  annos  3 5  natus.  Cor¬ 
pore  robusto  ,  recta  infra  axillam  globo  fer¬ 
reo  magno,  latere  thoracis  in  laevo,  costis 
fractis,  integumentis  costae  autem  integris, 
ictus  fuerat.  Latere  in  laevo  Echymosis  et 
Emphysema  magna  sunt.  Respiratio  Ia™ 


E 

boriosa.  Fiat  Venaesectio  ad  ^xxxiv.  Cap. 
Cath.  applicet,  fascia  Thoraci. 

—  29. 

Respiratio  venaesectione  multum  subleva¬ 
tur,  sed  adhuc  laboriosa  est.  Emphysema 
tussi  frequente  minime  extendit.  In  lecto, 
corporis  trunco  paulum  elevato,  nam  in  ea  po¬ 
sitione  facillime  respirat,  sustentatur.  Pul¬ 
su  96.  Fiat  venaesectio  ad  sxvi.  Aq.  supert. 
potassae  ad  libitum.  Vespere  respiratio  labo¬ 
riosa.  Repet,  venaesect.  ad  gxxx. 


—  30. 

Respiratio  laboriosa,  vultusque  anxius  ^ 
pulsu  celeri,  satisque  valido,  cute  calida. 
Emphysema  haud  extendit.  Repet,  venae¬ 
sectio  ad  uncias  xx.  Vespere  venaesectione 
aeger  multum  sublevatur.  Respiratio  ad¬ 
huc  laborat :  Repet,  venaesectio  ad  uncias 

31* 


Respiratio  multo  facilior ;  pulsus  100  et 
mollis  ;  tussis  frequens  ;  alvusque  soluta  est. 
Emphysema  haud  extendit.  Cont  potus,  ap¬ 
plicet.  fotus  aceti  lateri. 

Sept.  6* 

Respiratio,  Emphysemate  necnon  Echy- 
mosi  fugientibus,  multo  facilior  manet.  Pul¬ 
sus  90  et  mollis,  cutisque  temperiei  naturalis, 
alvusque  soluta.  Cont.  Potus  et  Fotus. 

Ex  hoc  tempore  curatio,  echymosi  et  em* 
physemate  tussique  gradatim  discedentibus, 
indies  promovit,  et  decimo  Septembris  sep¬ 
timo,  omnibus  ex  malis  solutus  est. 


CASUS  IV. 

Aug.  28* 

Thomas  Freeman,  annos  20  natus. 

Globus  scloppeticus  abdomen  entravit, 
tres  circiter  pollices  supra  processum  an¬ 
teriorem  superiorem  spinosum  ilii  ossis,  et 
eodem  fere  spatio  a  processu  sinistri  ossis 
effugit.  Vomitus  frequens,  nausea  perpe¬ 
tua,  pulsus  90.  Fiat  venaesectio  ad  uncias 
xx.  Injiciatur  enema.  Diaeta  quam  parca. 


* - 29. 

Dolor  abdominis  universi,  vomitusque  fre-> 
quens ;  pulsu  90  et  contracto,  cute  frigida. 
Nulla  dejectio.  Repet,  venaesect.  ad  uncias 
xxviii.  Injiciat,  enema  purgans  statim,  et 
applicet,  fotus  abdomini  frequenter.  Potus 
supertart.  potassae. 


■ - 30. 

Dejectiones  heri  plures ;  singultus  subin¬ 
de,  dolore  abdominis  sublevato,  et  vomitu 
minus  ffequente  ;  pulsus  96  et  parvus ;  cu¬ 
tis  frigida.  Repetant,  enema  et  potus.  Ca¬ 
piat  haustum  aetheris  ad  singultum  levan¬ 
dum. 

—  31. 

Vulnera  aeque  ac  dolor  abdominis,  de¬ 
jectionibus  quatuor,  singultuque  minus  fre« 
quente,  tolerabilia  sunt.  Cont.  medie. 

\ 

SepU  i. 

Singultus,  dolore  abdominis  aucto,  mo¬ 
lestior,  pulsus  110,  parvus  sed  firmus.  Re¬ 
pet.  venaesectio  ad  uncias  xxx. 

—  2. 

Venaesectione  multum  sublevatur.  Ni¬ 
hilo  minus  de  dolore  circa  umbilicum,  nau¬ 
sea  et  vomitu  subinde,  nullo  autem  singul¬ 
tu,  adhuc  queritur.  Nocte  hesterna  sudo¬ 
rem  plenius  emisit,  pulsus  90  et  parvus ; 
cute  frigidissima,  dejectioneque  una.  In¬ 
jiciat  enema.  Repet,  fotus,  et  capiat  hau-st* 
effervescent,  subinde. 


—  8. 

Abdominis  dolor  multo  levior,  nihilo  se* 
cius  abdomen  ipsum  distenditur,  pulsus  76 

mollis ;  lingua  albida,  crustisque  vulnerum 
separantibus,  et  nausea  et  vomitu  remota* 
Capiat,  sulph.  mag.  5vi.  Si  opus  sit  injiciat. 
Enema.  Repet,  fotus  et  potus.  Vespere  de¬ 
jectiones  duae;  dolor  abdominis  augetur,  at¬ 
que  abdomen  ipsum  adhuc  tumet,  et  tensum 
est.  Repet,  venaesect.  ad  unc.  xib 


—  4. 

Nil  doloris  hoc  mane,  abdomine  nihilo 
secius  et  distento  et  turgido  ;  pulsus  80  mol¬ 
lis  ;  cute  frigida,  linguaque  sorde  leviter  ob¬ 
ducta  ;  cibum  edere  voluit,  sed  prohibetur. 
Repet,  enema  et  fotus. 


—  5. 

Abdominis  cum  inflatio,  tum  tensio  mul¬ 
tum  minuitur ;  dolore  nisi  ex  vulneribus 
nullo ;  sane  dormivit ;  pulsus  80.  Repet,  ut 
heri. 

Die  decimo  sexto  Septembris  ei  erat  vo¬ 
mitus  biliosus  levis,  aeque  ac  dejectiones 


DE  VULNERIBUS. 


SI 


exiguae  biliosae.  Die  autem  22  do  calome- 
lane  dosibus  modicis  adhibito,  dejectiones 
speciem  naturalem  ostendebant.  Die  24to, 
ambo  vulnera,  induratione  levi,  quae  grada- 
tirn  effugit,  latere  in  laevo  manente,  sanata 
erant ;  atque  cum  portu  subiimus,  de  nihilo, 
nisi  debilitate  levi,  questus  est. 

An  globus  hoc  in  exemplo,  abdominis 
cavitatem  penetravit,  dubitetur.  Nam  symp¬ 
tomata,  vulnera  hujusce  cavitatis  sequentia, 
nempe  vel  quorundam  viscerum  protrusio,  vel 
rerum  suarum  e  vulnere  emissio,  deerant 
In  vulneribus  per  globos  scloppeticos  abdo¬ 
minis  parietes  tantum  penetrantibus,  inflam¬ 
matione  impetum  facta,  cursum  globi  vel  per 
duritiem,  vel  per  ruborem  integumentorum  cur- 

t 

sum  ejus  tegentium,  indagarepossumus.  Haec- 
ce  signa  hoc  in  exemplo  penitus  deerant;  au¬ 
tem  viscera  abdominalia,  inflammatione,  ra¬ 
tione  medendi  felicissime  remota,  laborasse* 
satis  superque  constat. 

CASUS  V. 

Aug.  28. 

Georgius  Thomson,  annos  19,  natus.  Vul¬ 
nus  supra  partem  scapulae  dextrae  imam,  in¬ 
fra  spinam  ossis,  quod  globo  ferreo,  vulgo 
grape-shot  dicta,  fieri  videbatur,  accepit.  Res 
scapulam  transversim,  quam  in  frustula  com¬ 
minuit,  transiit.  Materies  dura  supra  partem 
axillae  posteriorem  se  objicere  sentiebatur, 
quod  incisione  in  eandem  facta,  pars  scapu¬ 
lae  fractae  repertum  erat.  Multa  ossis  frag¬ 
menta  e  vulnere  remota  fuerunt.  Paucis 
diebus  posthac,  res  dura,  ex  incisione  in  par¬ 
te  humeri  posteriore  facta,  sentiebatur.  Sub 
musculum  deltoideum,  acromionque  indaga¬ 
ri  potuit ;  atque  partem  articuli  humeralis 
tum  posteriorem  tum  anteriorem  obtegit. 
Fragmentum  globi  excavati,  circiter  uncias 
septem  pendens,  incisionibus  duabus  ad  idem 

vendum  necesse  existentibus,  repertum  erat : 
huc  accedebat,  quod  partes  scapulae  plures, 
temporibus  diversis,  valetudine  integra  ma¬ 
nente,  e  vulnere  erant  remotae.  Vulnera 
ad  corpora  extranea  removenda  necessaria, 
minima  parte,  ex  qua  pars  acromii  inferior 
sentiri  potuit,  excepta,  ad  diem  Octobris  oc¬ 
tavam,  cum  ad  nosocomium  mitteretur,  om¬ 
nino  sanata  fuerunt* 

Haec  historia,  momenti  tantum  est  5  prop¬ 
ter  ea  quod,  res  extraneas  magnas,  in  eor« 
pore,  pro  tempore,  remanere  posse,  nullis 
de  earum  situ  signis,  simul  apparentibus, 
ostendit. 


OBSERVATIONES. 

Quo  tempore,  post  vulnera  illata,  ampu¬ 
tatio,  in  rebus  operatione  sine  mora  indi¬ 
gentibus,  peragenda  esset,  denuo  in  dubium 

venit  5  atque  disputationi  plurimae  ansam 
praebuit.  Chirurgis  omnibus,  quibus  et  ob¬ 
servandi  copia  summa,  litemque  componendi 
facultas  est,  operationem,  donec  suppuratio 
locum  sibi  ceperit,  minime  trahendam  esse, 
persuadetur  ;  quippe  quae  res,  ut  antea  cre¬ 
ditum  erat,  operationis  discrimen  minime 
adimat.  Experientia  belli  novissimi,  quibus 
peracta  est  amputatio  vel  primaria,  vel  se¬ 
cundaria,  plures  ex  his,  quam  ex  illis,  cae» 
teris  paribus,  mortem  subiisse,  satis  superque 
demonstrat.  Hocce  pro  certo,  iis,  etiam  qui 
tempestatem  amputationi  idoneam  nunquam 
nacti  sunt,  et  qui,  operatione  primaria  per¬ 
acta,  ex  faucibus  mortis  eripi  potuissent, 
enumerari  neglectis,  compertum  erit.  Lis 
sub  judice  nunc  temporis  est,  an  amputa¬ 
tione  necessaria,  ad  operationem  sine  mora 
confugiendum  sit  5  an  vel  diutius  vel  bre¬ 
vius  remorandum,  donec  motus  nervosus  ge¬ 
neralis,  qui  injurias  amputationi  idoneas,  se¬ 
qui  dicitur,  sedetur  j  quippe  quae  res,  ope- 

rationis  discrimen,  rebus  ita  sese  habenti» 
bus,  auget.  Meo  quidem  judicio,  ubh 
cunque  operatio  necessaria  habeatur,  quo 
citius  membrum  quassatum  remotum  erit, 
eo  melius  aegroto  eveniet ;  atque  hic  mo¬ 
tus  nervosus,  si  unquam  sese  ostenderet,  me 
ad  operationem  citius  cogeret.  Hic  mo¬ 
tus  ex  partium  laesarum  conditione,  origi¬ 
nem  haud  dubie  ducit ;  atque  causa  cor« 
pori  inhaerente,  effectum  cessurum,  vix  ac 
ne  vix  quidem  sperare  licet.  Dominus 

Guthrie,  pagina  53  libri  ejus  ita  scribit: 

There  is  in  general  a  certain  period  dif- 

fering  in  different  persons  as  to  time  be* 
“  fore  these  symptoms  of  commotion  come 
66  on,  and  they  are  then  severe  in  a  greater 

or  less  degree.5*  Si  vulneris  ictus  his 
signis  ansam  praeberent,  e  vestigio  sese  os¬ 
tenderent  oportet :  sed  quodam  tempore 
inter  injuriam  acceptam,  motusque  praesen¬ 
tiam  interveniente,  eadem  irritationi  par¬ 
tium  laesarum  haud  dubie  adscribere  licet 

Hic,  vero,  motus  periculosus,  mea  expe¬ 
rientia  modica  monente,  raro  quidem  im¬ 
petum  facit.  Nihil  hic  loci,  illi  verisimile 
in  quibus  ut  amputatio  peracta  sit,  oportebat, 
historia  prima  excepta,  conspexi :  atque  no¬ 
men  Motus  Nervosi  rebus  hujusce  viri,  sen¬ 
su  quo  fere  applicatur,  haud  reddere  possum. 
Quanquam  corpus  et  damnum  ex  jactura 
sanguinis,  angoremque  ex  vulnere  tulit ;  ni¬ 
hilominus  animus  et  placidus  et  fixus  fuit. 
Res  operationem  sequentes  felicissimae  erant  j 
sed  nulli,  res  infeliciores  inter  operandum 
vix  ac  ne  vix  quidem  contigit.  Inter  col¬ 
loquendum  de  operatione  cum  eo,  me,  ean¬ 
dem  summae  sublevationi  sibi  venire,  cer¬ 
tiorem  fecit,  atque  verbis  suis  emphaticis 
dixit  :  “  I  was  in  Elysium  immediately 
“  after  it  was  off.”  Rebus  ita  sese  haben¬ 
tibus,  ii  morae  operandi  faventes,  eandem 
statim  perficere  suadent ;  quippe  quae  res 
aegroto,  etiam  si  animam  daturus  sit,  magno 
levamini  sit.  Unde  venit  Solatium  ?  Procul 

dubio  ex  causa  Symptomatum  remota.  Sin 
autem  amputatio  hisce  in  conditionibus*  mo¬ 
tu  etiam  summum  fastigium  usurpato,  tan¬ 
tum  sublevaminis  e  vestigio  fert ;  atque  adi¬ 
tum  ad  sanitatem  unicum  aperit,  sine  dubio, 
injuriis  levioribus,  motuque,  ut  sperandum 

sit,  leviori,  res  hisce  contrarias  haud  indu¬ 
cere  potest.  Quum  tempus  quoddam  inter¬ 
veniat,  priusquam  hicce  motus  horrendus 

impetum  faciat,  prohiberene  adventum  ejus^ 
causa  ablata,  nostrum  est  ?  Has  ob  causas, 
meo  quidem  judicio,  amputationem,  ubicun¬ 
que  necessaria  habeatur,  sine  mora  facere 
regula  generalis  sit  oportet.  Nihilo  minus 
res  existere  possint,  quae  nos  aliter  agere  in¬ 
ducant  ;  sed  legi  generali  antea  dictae  mi¬ 
nime  repugnant.  Nec  spe  aegroto  benefa¬ 
ciendi,  operationem  pro  tempore  remorari, 
oportet ;  quanquam  nil  mali,  brevi  remoran¬ 
do,  unquam  conspexi.  Inter  praeliandum, 
ut  ad  eos  nuperrime  vulneratos ,  ope  e  vesti¬ 
gio  indigentes,  sublevandos  parati  simus  volo. 

Si  inter  operandum,  vulneratus  sanguinem 
effundens  deduceretur,  opus  etiam  infectum 
relinquatur  oportet ;  atque  tali  viro  auxilium, 
nam  aliter  animam  daret,  ferendum  est.  In 
exemplis,  priori  supra  memoriae  prodito  ve¬ 
risimilibus,  omnes  res  statim  relinquere,  et 
operationem  peragere  decet.  Injuria  autem 
leviore,  atque  amputatione  necessaria  habi¬ 
ta,  nihilominus  donec  pugna  facta  esset,  mo¬ 
ram  operandi  facerem ;  atque  historiae  am¬ 
putationum  a  me  hoc  tempore  peractarum, 
nil  periculi  postea  expectandum  esse,  satis 
superque  demonstrant.  Anteaquam  pugna¬ 
batur,  consilium,  moram  operationi  faciendi, 
nisi  cum  membrum  quassatum  remotum, 
aegrum  ex  faucibus  mortis  eriperet,  cepi. 
Diuturnitas  hujus  pugnae,  et  praeter  pugna¬ 
rum  navalium  naturam,  et  praeter  spem  tan¬ 
ta  fuit,  ut  horis  sex  jam  jam  elapsis,  atque 
exitu  ejusdem  in  conspectum  nunquam  ve¬ 
niente,  ad  operandum  memet  accinxi.— Am¬ 
putationes  septem  ;  vulnere,  uno  in  exemplo* 

novissime  illato  ;  quatuor  autem  intra  horas 
tres  et  sex  ;  sed  in  duobus  ultra  octodecim 
post  vulnera  accepta  peractae  erant.  Am¬ 
putatio,  duobus  his  viris  procul  dubio  ne» 
cesse  erat ;  sed  operationem  subire  citius 
minime  consentirent.  Omnibus  voti  juxta 
compotes  eramus  ;  postremus  tamen  cui  fe¬ 
mur  excisum  erat,  febre  symptomatica,  prae 
caeteris,  majore  laborabat.  Sed  membrum 
celeriter  sanatum  erat. 

Ex  historiis  supra  traditis,  magnum  peri¬ 
culum,  operatione  pro  brevi  remoranda,  nul¬ 
lo  symptomate  infausto  interea  prohibente, 
et  operatione,  priusquam  vel  inflammatio, 
vel  reactio  generalis  impetum  fecerit,  perac¬ 
ta,  haud  timendum  esse  constat;  atque  quum 
in  pugnis  navalibus  res  cito  plerumque  ad 
finem  perducitur,  hanc  ob  causam,  operatio¬ 
nem,  nisi  mora  vitam  perderet,  ad  pugnae 
finem  deferrem.  Sed  moram  ad  membrum 
quassatum  removendum,  nisi  his  in  conditio» 

nibus,  pro  puncto  temporis,  nunquam  sua  de- 
rem.  Nam  per  omne  hoc  tempus,  aegrotus 
plurimum  doloris,  cui  causa  removenda,  pro 
parte  sublevare  nostrum  est,  patitur. 

